EFF sê ANC het die afgelope 20 jaar nog niks gedoen nie | Maroela Media
EFF-ondersteuners skeur ANC T-hemde nadat hulle nie op die kampus van die Universiteit van Johannesburg toegelaat is waar Malema sou praat nie Foto: Werner Beukes/SAPA
"Daar is die afgelope 20 jaar nog nie een huis wat deur hierdie regering gebou is nie," het Malema aan die juigende skare by Uncle Tom-gemeenskapsaal in Orlando-Wes in Soweto, Johannesburg, gesê. "Enige regering wat HOP-huise vier, moet verwerp word. Dis 'n regering van hansworse."
Malema het sy toespraak by die EFF se eerste nasionale vergadering gelewer. Die tweedaglange vergadering sal fokus op die EFF se beleid en stigtingsmanifes.
Malema het die ANC ook blameer vir die haglike toestand van onderwys, gesondheid, behuising en sanitasie. Die EFF versoek gratis, gehalte opleiding. "Ons kinders moet kan meeding met hoeveel grade hulle het. Opvoeding moet gratis wees, dit moet van hoë gehalte wees."
Malema het die toestand van gesondheidsfasiliteite in die land gekritiseer en gesê mense word soos honde behandel. Hy sê die regering moet hulle kop in skaamte laat sak dat voormalige president Nelson Mandela nie by die land se militêre hospitaal of staatshospitaal behandel word nie. Mandela word tans in 'n privaathospitaal in Pretoria behandel vir 'n herhalende longinfeksie.
Die EFF glo alle regeringsbeamptes moet van staatsdienste gebruik maak. Malema sê dit is 'n skande dat talle mense nie eers toegang tot 'n toilet het nie. "As jy nie eers 'n toilet kan voorsien nie, kan ons jou nie ernstig opneem nie," het hy gesê. "Ons het toilette nodig, jy moet nooit daaroor skaam wees nie. As daar 'n behoefte is vir 'n toiletrewolusie, dan moet ons dit opneem. Laat hulle ons maar 'n toilet-organisasie noem. Kom ons gee aan die mense hulle waardigheid terug."
Malema het ook die EFF se beleid en die lyding van swart Suid-Afrikaners onder die ANC-regering bespreek. Hy het aanvanklik sy voorbereide toespraak voorgelees, maar het later uit die vuis gepraat.
Malema het weer 'n oorsig gegee oor die EFF se hoofbeginsels wat grondonteiening sonder vergoeding en nasionalisering van myne en ander strategiese sektore insluit. Hy sê grond moet aan die regmatige eienaars terugbesorg word en benadruk dat die gewillige koper/gewillige verkoper-beleid nie werk nie. "Die verkoper moet gedwing word om te verkoop, en indien die verkoper nie wil verkoop nie, sal ons dit afneem."
Malema sê sy regering sal seker maak dat grond gebruik word om mense te bevoordeel en sal dit vir behuising of vir werkskepping aanwend.
"Ons het 'n aktiewe regering nodig. Ons kort 'n regering wat direk in sake betrokke is en by werkskepping betrokke is." Die huidige regering het gesê hy sal 500 000 poste in vyf jaar skep, maar dit het nog nie gebeur nie. "Hulle het nog nie een enkele pos geskep nie… Ons het poste verloor," het Malema gesê.
Hy het die mynbedryf kritiseer en gesê daar is nog baie min gedoen om die gemeenskappe, waar hulle aktief is, te ontwikkel. Die EFF glo die regering moet 60% van die bedryf besit. Malema ontken dat dié beleid beleggers sal afskrik. "Mense sê ons jaag beleggers weg. Vertel hulle dit is die hele punt, want ons wil plaaslike beleggers bevorder."
Die EFF wil ook 'n staatsbeheerde bank oprig wat aanloklik sal wees vir die publiek omdat hy laer rentekoerse as handelsbanke sal aanbied.
Malema het sy ondersteuners gewaarborg dat die EFF swartmense se waardigheid aan hulle sal teruggee deur sy beleide. "Ons gaan 'n verskil maak. Dit is ons land, dit is ons grond en ons eis dit terug," het hy gesê. "Laat hulle in elke uithoek huil oor die EFF, want ons is hier om te bly."
Malema sê die nasionale vergadering sal die EFF as 'n politieke party stig. "Ons registreer Maandag, en dan is ons op die grond."
EFF-ondersteuners skeur ANC-T-hemde
Die EFF se beginsels oor grondonteiening, kriminele rekords en landsgrense
Al wat die regering voor gesorg het van 1994 af is vir korupsie, moord, verkragting, diefstal, misdaad het so verhoog. Die arme mense se pensioene is 'n absolute grap. Jy Malema, huds moord en roof aan teen die wit mense. En so by the way, gaan lees bietjie jou geskiedenis boeke broer, die land Suid Afrika het nog nooit aan julle behoort nie, gaan oor die grens en gaan doen daar julle land claims. Die plase wat afgevat is van die boere af, staan nou almal verlate, want die mense kan nie boer nie. Jy praat van toilette en behuising,… Lees meer »